sagorsarker/bangla-wikipedia huggingface dataset:
২০১৮ ফিফা বিশ্বকাপ গ্রুপ নির্বাচন

২০১৮ ফিফা বিশ্বকাপের ড্র ২০১৭ সালের ১ ডিসেম্বর স্টেট ক্রেমলিন প্যালেস, মস্কো, রাশিয়ায় অনুষ্ঠিত হয়। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।
বিশ্বকাপের আগের সংস্করণগুলির তুলনায়, ২০১৭ সালের অক্টোবরে ফিফা বিশ্ব র‌্যাঙ্কিং অনুযায়ী প্রতিটি জাতীয় দলের পাত্রগুলি নির্ধারণ করা হয়েছিল, পাত্র ১-এ ছিল সর্বোচ্চ র‌্যাঙ্কিংয়ের দলগুলি, পাত্র ২-এ ছিল পরবর্তী সর্বোচ্চ-র‌্যাঙ্কিং ধারণকারী দলগুলি, এবং এভাবেই চলতে থাকে; আগের সংস্করণে সর্বোচ্চ স্তরের দলগুলোর মধ্যে কেবল একটি পাত্রই র‌্যাঙ্কিংয়ের দ্বারা নির্ধারিত হয়, মহাদেশীয় কনফেডারেশন দ্বারা নির্ধারিত অন্যান্য তিনটি পাত্রের সাথে। আয়োজক দেশকে পাত্র ১-এ রাখা হয় এবং একটি বাছাই দল হিসাবে গণ্য হয়, এই কারণে, আয়োজক রাশিয়া সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায় এবং ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।
ড্র পর্যায়াক্রম শুরু হয় পাত্র ১ দিয়ে এবং পাত্র ৪ দিয়ে শেষ হয়।
আগের সংস্করণগুলির মতো, উয়েফা ব্যতীত কোনও মহাদেশীয় কনফেডারেশনের কোন গ্রুপের একাধিক দল ছিল না, যেটির কমপক্ষে একটি ছিল, কিন্তু একটি গ্রুপ দুইয়ের অধিক নয়।
All teams were seeded using the October 2017 FIFA World Rankings, which numbers in brackets show, released on 16 October 2017.
ফিফা র্যাংকিং অনুযায়ী, সবচেয়ে শক্তিশালী গ্রুপ হচ্ছে ই (৪৪১৫ পয়েন্টের মিশ্রণ), এর পরে এফ (৪১৫১), বি (৪১২৮), সি (৪১১), ডি (৪০৯৯), জি (৩৯৫৩), এইচ (৩৯৪৪) এবং দুর্বলতম হচ্ছে আয়োজক দেশের গ্রুপ এ (২৯৯১)।
কজরন জেলা

‌‌কজরন , এছাড়াও কিজরন হিসাবে বানান করা হয়ে থাকে (ফার্সি: کجران), হচ্ছে আফগানিস্তানের দায়কুন্দি প্রদেশের একটি জেলা। ভৌগোলিক অবস্থান অনুযায়ী জেলাটির প্রায় ১,৮৮৬ বর্গ কিলোমিটার এলাকা জুড়ে অবস্থান করছে। ২০০৪ সালের আদমশুমারীর হিসাব অনুযায়ী এখানকার জনসংখ্যা প্রায় ২৬,২২৫ জন এর মত।
২০০৪ সালে দক্ষিণের প্রতিবেশী প্রদেশ উরজগান থেকে জেলাটি স্থানান্তর করা হয়। রাজধানী কজরান প্রায় ১৩৪৬ মিটার উচ্চতায় অবস্থান করছে।
উইকিমিডিয়া কমন্স থেকে আপলোডকৃত কিছু ছবি:
মিজানুর রহমান চৌধুরী (নীলফামারীর রাজনীতিবিদ)

মিজানুর রহমান চৌধুরী (জন্ম: - মৃত্যু: ৬ এপ্রিল ২০১৩) হলেন একজন বাংলাদেশী রাজনীতিবিদ, স্বাধীনতা যুদ্ধের মুক্তিযোদ্ধা ও সাবেক সংসদ সদস্য। তিনি বাংলাদেশ জামায়াতে ইসলামীর মনোনয়নে নীলফামারী-৩ আসন থেকে দুই বার সংসদ সদস্য নির্বাচিত হয়েছিলেন। চৌধুরী মুক্তিযুদ্ধে জলঢাকা থানা মুজিব বাহিনীর প্রধান ছিলেন।
চৌধুরী ১৯৯৬ সাধারণ নির্বাচনে নীলফামারী-৩ থেকে জামায়াতে ইসলামীর প্রার্থী হয়ে সংসদ সদস্য নির্বাচিত হয়েছিলেন। তিনি ২০০১ সংসদ নির্বাচনে পুনরায় নির্বাচিত হন। তার নির্বাচনী এলাকা জলঢাকা উপজেলা জামায়াতে ইসলামীর একটি শক্ত ঘাঁটি হিসাবে পরিচিত।
২০০৮ সালে চৌধুরী জামায়াত থেকে বহিঃস্কৃত হয়েছিলেন। জামায়াতে ইসলামী থেকে বহিষ্কারে কারণ তার বিরুদ্ধে সরকারি অনুদানের টিন চুরির অভিযোগ ছিল। 
মিজানুর রহমান চৌধুরী ৬ এপ্রিল ২০১৩ সালে কিডনী জনিত ও হৃদরোগে আক্রান্ত হয়ে চিকিৎসাধীন অবস্থায় রংপুর মেডিকেল কলেজ হাসপাতালে মৃত্যুবরণ করেন।
হোসে কালদেরন

হোসে দে হেসুস কালদেরন ফ্রিয়াস (জন্ম: ১৪ আগস্ট ১৯৮৫) হলেন পানামার একজন পেশাদার ফুটবলার, যিনি হন্ডুরাসের ক্লাব ম্যারাথন এবং পানামা জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
হাইমে পেনেদো

হাইমে মানুয়েল পেনেদো কানো (জন্ম: ২৬ সেপ্টেম্বর ১৯৮১) হলেন সেনেগালের একজন পেশাদার ফুটবলার, যিনি রোমানীয় ক্লাব ডায়নামো বুকুরেস্তি এবং পানামা জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
২০১৩ সালে, পেনেদো আঙ্গি মালকার সাথে বিবাহের ঘোষণা দেন। এবং ২০১৫ সালের জানুয়ারি মাসে, তারা দুজনে গির্জায় বিবাহ বন্ধনে আবদ্ধ হন। তাদের দুজনের "হাইমে মাতিয়াস" একটি পুত্র সন্তান রয়েছে।
এলেন কর্বি

এলেন হ্যানসেন কর্বি (; জন্ম: ৩ জুন ১৯১১ - ১৪ এপ্রিল ১৯৯৯) ছিলেন একজন মার্কিন অভিনেত্রী। তিনি সিবিএস টেলিভিশনের ধারাবাহিক "দ্য ওয়ালটন্স"-এ দাদীমা ইস্থার ওয়ালটন চরিত্রে অভিনয়ের জন্য পরিচিতি লাভ করেন, এবং এই কাজের জন্য তিনি তিনটি এমি পুরস্কার ও একটি গোল্ডেন গ্লোব পুরস্কার অর্জন করেন। তিনি ১৯৪৮ সালে "আই রিমেম্বার মামা" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
এলেন কর্বি ১৯১১ সালের ৩রা জুন উইসকনসিনের রেসিনে জন্মগ্রহণ করেন। তার জন্মনাম এলেন হ্যানসেন। তার পিতামাতা ডেনমার্ক থেকে মার্কিন যুক্তরাষ্ট্রে এসেছিলেন। তিনি ফিলাডেলফিয়ায় বেড়ে ওঠেন।
১৯৩০ ও ১৯৪০-এর দশকে তিনি ত্রিশের অধিক চলচ্চিত্রে কাজ করেছেন, কিন্তু তার পর্দা উপস্থিতি ছিল অতিস্বল্পকালীন এবং পর্দায় তার নামের কৃতিত্ব দেওয়া হয়নি। এমন কয়েকটি উল্লেখযোগ্য চলচ্চিত্র হল "বেবস ইন টয়ল্যান্ড" (১৯৩৪), "দ্য লকেট" ও "ইট্‌স আ ওয়ান্ডারফুল লাইফ" (১৯৪৬)। পর্দায় তার নামের প্রথম কৃতিত্ব দেওয়া চলচ্চিত্র হল আরকেও স্টুডিওজের "কর্নারড" (১৯৪৫)। এতে তিনি একজন গৃহপরিচারিকার চরিত্রে অভিনয় করেন। কর্বি প্যারামাউন্ট স্টুডিওজের অধীনে পশ্চিমা ধারার "টোয়ালাইট অন দ্য ট্রেইল" (১৯৪১) চলচ্চিত্র দিয়ে চিত্রনাট্যকার হিসেবে কাজ শুরু করেন।
তিনি ১৯৪৮ সালে "আই রিমেম্বার মামা" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
তিনি ১৯৭১ সালে টিভি চলচ্চিত্র "দ্য হোমকামিং: আ ক্রিসমাস স্টোরি"-টে দাদীমা ইস্থার ওয়ালটন চরিত্রে অভিনয় করেন। এই চলচ্চিত্রটি অবলম্বনে পরবর্তী কালে সিবিএস টেলিভিশনের ধারাবাহিক "দ্য ওয়ালটন্স" নির্মিত হয়। এতে কর্বি তার পূর্বের করা চরিত্রে অভিনয় করেন, এবং মূল "হোমকামিং" চলচ্চিত্রের তিনিই একমাত্র অভিনয়শিল্পী যিনি এই ধারাবাহিকেও কাজ করেন। ধারাবাহিকটি ১৯৭২ থেকে ১৯৮১ সাল পর্যন্ত চলে এবং ছয়টি অনুবর্তী চলচ্চিত্র নির্মিত হয়। কর্বি "দ্য ওয়ালটন্স" ধারাবাহিকে তার কাজের জন্য নাট্যধর্মী ধারাবাহিকে সেরা পার্শ্ব অভিনেত্রী বিভাগে তিনটি এমি পুরস্কার ও আরও তিনটি মনোনয়ন পান। এছাড়া তিনি সেরা টিভি পার্শ্ব অভিনেত্রী বিভাগে একটি গোল্ডেন গ্লোব পুরস্কার অর্জন করেন ও আরও তিনটি মনোনয়ন লাভ করেন। ১৯৭৬ সালের ১০ই নভেম্বর স্ট্রোকে আক্রান্ত হলে তিনি ধারাবাহিকে অভিনয় ত্যাগ করেন। এই স্ট্রোকের কারণে তার বাক-বৈকল্য দেখা দেয় এবং তার নড়াচড়া ও কাজ করার ক্ষমতা কমে যায়। তিনি স্ট্রোক থেকে আরোগ্য লাভের পর ১৯৭৭-৭৮ মৌসুমের শেষ পর্ব থেকে পুনরায় তার চরিত্রে কাজ শুরু করেন। ১৯৭৮-৭৯ মৌসুম থেকে তিনি নিয়মিত এই ধারাবাহিকে কাজ করেন, তবে তার ইস্থার ওয়ালটন চরিত্রটিকে তার বাস্তব জীবনের মত স্ট্রোকে আক্রান্ত হিসেবে দেখানো হয়। স্ট্রোক থেকে আরোগ্য লাভের পর কর্বি কথা বলতে পারলেও তার চরিত্রটিকে কেবল এক শব্দ বিশিষ্ট সংলাপে সীমাবদ্ধ রাখা হয়। "দ্য ওয়ালটন্স" ধারাবাহিকের শেষ দুই মৌসুমে তাকে বাদ দেওয়া হলেও তিনি ১৯৮২ থেকে ১৯৯৭ পর্যন্ত নির্মিত ওয়ালটন্স চলচ্চিত্র ধারাবাহিকের পাঁচটি চলচ্চিত্রে তার পূর্ব অভিনীত চরিত্রে অভিনয় করেন।
টেট টেলর

টেট টেলর (ইংরেজি: Tate Taylor; উচ্চারণ: "টেই্‌ট টেই্‌লর", জন্ম: ৩রা জুন ১৯৬৯) হলেন একজন মার্কিন চলচ্চিত্র পরিচালক, প্রযোজক, চিত্রনাট্যকার ও অভিনেতা। তিনি "দ্য হেল্প" (২০১১), "গেট অন আপ" (২০১৪) ও "দ্য গার্ল অন দ্য ট্রেন" (২০১৬) চলচ্চিত্র পরিচালনার জন্য পরিচিতি অর্জন করেছেন।
টেলর ১৯৬৯ সালের ৩রা জুন মিসিসিপির জ্যাকসনে জন্মগ্রহণ করেন। জ্যাকসনের মাদার্স মর্নিং আউট প্রাক-বিদ্যালয়ে শিক্ষা গ্রহণকালে লেখিকা ক্যাথরিন স্টকেট তার সহপাঠি ছিলেন।
টেলর বর্তমানে মনস্তাত্ত্বিক ভীতিপ্রদ ধরনের "মা" চলচ্চিত্র নির্মাণ করছেন। এতে শ্রেষ্ঠাংশে অভিনয় করবেন অক্টাভিয়া স্পেন্সার ও লুক ইভানস। ব্লামহাউজ প্রডাকশন্সের ব্যানারে চলচ্চিত্রটি প্রযোজনা করেছেন জেসন ব্লাম। এটি ২০১৯ সালে মুক্তি পাবে।
টেলর মিসিসিপির চার্চ হিলের ওয়াইওলাহ প্লান্টেশনে বসবাস করেন। এটি ১০০ একর জায়গায় অবস্থিত গ্রিক নির্মাণ ধাঁচের তিনতলা বিশিষ্ট একটি অ্যান্টিবেলাম উদ্যান, যা ১৮৩৬ সালে নির্মিত হয়েছিল।
কিতি জেলা

কিতি অথবা কেতি (পারসিক: کیتی) আফগানিস্তানের দায়কুন্দি প্রদেশের একটি অন্যতম জেলা। ২০০৫ সালে জেলাটি কিজরান জেলার অংশ হিসেবে তৈরি করা হয়েছিল। জেলাটির প্রধান গ্রাম কিতি ১,৭৮৩ মিটার উচ্চতায় অবস্থান করছে।
জেলা পরিলেখ:
মিশন: ইম্পসিবল – ফলআউট

মিশন: ইম্পসিবল – ফলআউট হল ক্রিস্টোফার ম্যাককোয়েরি লিখিত, প্রযোজিত এবং পরিচালিত একটি ২০১৮ সালের আমেরিকান স্পাই চলচ্চিত্র। ষষ্ঠ চলচ্চিত্র এটি। এতে অভিনয় করছেন টম ক্রুজ, রেবেকা ফার্গুসন, সাইমন পেগ, মিশেল মোনাঘান, অ্যালেক বাল্ডউইন এবং সিয়ান হ্যারিস - যারা পূর্ব থেকেই এই চলচ্চিত্রে অভিনয় করছেন। হেনরি ক্যাভিল, ওয়েস বেন্টলি প্রমুখ এই ফ্র্যাঞ্চাইজিতে নতুন যুক্ত হচ্ছেন। ক্রিস্টোফারও প্রথম পরিচালক হিসেবে টানা দ্বিতীয়বার এই ফ্র্যাঞ্চাইজির সাথে যুক্ত আছেন। ২৭ জুলাই, ২০১৮ তারিখে চলচ্চিত্রটি মুক্তি পায় এবং রিয়ালওয়ানডি থ্রিডি এবং আইম্যাক্স থ্রিডিতে প্রথমবারের মত এই চলচ্চিত্র মুক্তি পায়। পাশাপাশি এর টুডি আইম্যাক্স মুক্তিও ঘটে।
একটি আইএমএফ মিশন খুব খারাপভাবে শেষ হওয়ার ফলে বিশ্ব খারাপ ফলাফলের দিকে ধাবিত হয়। ইথান হান্ট সবকিছু ব্যাখ্যা করার পর থেকেই সিআইএ তার সততা নিয়েই প্রশ্ন তোলে। হান্ট সময়ের বিরুদ্ধে যুদ্ধে নামে, তার পিছনে খুনী এবং প্রাক্তন শত্রুদের যৌথ বাহিনী, অন্যদিকে বৈশ্বিক গোলযোগ চ্যালেন্জ করে।
"মিশন: ইম্পসিবল – ফলআউট" ২৭ জুলাই, ২০১৮ সালে প্যারামাউন্ট পিকচার্সের ব্যানারে রিয়ালওয়ানডি থ্রিডি, আইম্যাক্স, এবং আইম্যাক্স থ্রিডিতে মুক্তি পায়। এর প্রথম ট্রেইলার ৪ ফেব্রুয়ারি, ২০১৮ সালে মুক্তি পায়।
লিঙ্গভেদে স্নায়ুবিজ্ঞানের পার্থক্য

লিঙ্গভেদে স্নায়ুবিজ্ঞানের পার্থক্যের পাঠ নিয়ে যে গবেষণা করা হয়, তা হলো এমন একটি গবেষণা যা দ্বারা নারী এবং পুরুষের মস্তিষ্কের পার্থক্য নিয়ে গবেষণা করা হয়। জিন, হরমোন, সামাজিক শিখনের মিথস্ক্রিয়ায় সারাজীবন ধরে মস্তিষ্কের যে ক্রমবিকাশ হয়, তাই মনস্তাত্ত্বিক যৌন পার্থক্য তৈরী করে বলে অনুমান করা হয়।
মস্তিষ্কের অঙ্গসংস্থানবিদ্যা এবং তার কার্যাবলীর উপর করা গবেষণা থেকে দেখা গিয়েছে, নারী-পুরুষের মস্তিষ্ক কখনোই এক নয় এবং মস্তিষ্কের কিছু অংশ যৌন দ্বিরুপক (যৌন দ্বিরুপকতা অর্থ হলোঃ একই প্রজাতির অন্তর্ভুক্ত ভিন্ন লিঙ্গবিশিষ্ট প্রানীর কিছু বৈশিষ্ট্য স্বতন্ত্র)।
গবেষকরা উল্লেখ করেছেন, মানুষে স্নায়বিক যৌন দ্বিরুপক গড়পড়তায় বিদ্যমান, যা প্রকরণগত দিক থেকে অধিক্রমন করে এবং এটা এখনো অজ্ঞাত, প্রাপ্তবয়স্ক অবস্থায়ও জিনগত অথবা পরিবেশগত দিক থেকে এটি কতটা ব্যাপ্ত ও কী পরিমাণ মস্তিষ্ককে প্রভাবিত করে।
পুরুষ এবং নারীতে গ্রে ম্যাটারে পার্থক্য আছে। নারীর বাম পাশের অরবিটফ্রন্টাল ঘনত্ব এবং সমগ্র করটিক্যাল ঘনত্ব পুরুষের চেয়ে বেশি। এরকম বেশি ঘনত্বের ফলে আচরণে কী ধরনের প্রভাব পরে, তা এখনো আবিষ্কৃত হয় নি। আনুপাতিক হারে নারীতে গ্রেম্যাটার এবং পুরুষে হোয়াইট ম্যাটার ও সেরেব্রোস্পাইনাল বেশি। পুরুষের বাম হেমিস্ফিয়ারের গ্রেম্যাটারে শতকরা পরিমাণ বেশি এবং হোয়াইট ম্যাটারের শতকরা পরিমাণ প্রতিসাম্য এবং সিএসএফের শতকরা পরিমাণ ডানপাশে উচ্চতর। Women showed no asymmetries. Both GM and WM volumes correlated moderately with global, verbal, and spatial performance across groups. However, the regression of cognitive performance and WM volume was significantly steeper in women.
In a 2013 meta-analysis, researchers found on average males had larger grey matter volume in bilateral amygdalae, hippocampi, anterior parahippocampal gyri, posterior cingulate gyri, precuneus, putamen and temporal poles, areas in the left posterior and anterior cingulate gyri, and areas in the cerebellum bilateral VIIb, VIIIa and Crus I lobes, left VI and right Crus II lobes. On the other hand, females on average had larger grey matter volume at the right frontal pole, inferior and middle frontal gyri, pars triangularis, planum temporale/parietal operculum, anterior cingulate gyrus, insular cortex, and Heschl's gyrus; bilateral thalami and precuneus; the left parahippocampal gyrus and lateral occipital cortex (superior division). The meta-analysis found larger volumes in females were most pronounced in areas in the right hemisphere related to language in addition to several limbic structures such as the right insular cortex and anterior cingulate gyrus.
এম্বার রুইগ্রোকের ২০১৩ সালের মেটা এনালাইসিস থেকে দেখা গিয়েছে, গড়পড়তায় পুরুষের বাম এমিগডালা, হিপ্পোক্যাম্পাস, ইনসুলা, প্যালিডাম, পুতামেন, ক্লস্ট্রাম এবং ডান সেরেবেলামের ঘনত্ব বেশি। মেটা এনালাইসিস থেকে দেখা গিয়েছে গড়পড়তায় নারীর বাম ফ্রন্টাল লোবের গ্রে ম্যটারে ঘনত্ব বেশি।
বাংলাদেশের প্রধান নির্বাচন কমিশনার

প্রধান নির্বাচন কমিশনার বা সংক্ষেপে সিইসি হলেন সাংবিধানিক সংস্থা বাংলাদেশ নির্বাচন কমিশনের প্রধান। তিনি রাষ্ট্রে অবাধ ও সুষ্ঠু নির্বাচন অনুষ্ঠানের জন্য সাংবিধানিক ভাবে ক্ষমতা প্রাপ্ত। বর্তমান প্রধান নির্বাচন কমিশনার হলেন এ এম এম নাসির উদ্দিন(১৪তম)।
প্রধান নির্বাচন কমিশনার ও অন্যান্য নির্বাচন কমিশনারদের বাংলাদেশের রাষ্ট্রপতি নিয়োগ প্রদান করেন। সংবিধানের ১১৮(১)নং ধারা অনুযায়ী প্রধান নির্বাচন কমিশনার যেদিন প্রথম অফিস করবেন সেদিন থেকে পাঁচ বছর মেয়াদের জন্য নিয়োগপ্রাপ্ত হন। প্রধান নির্বাচন কমিশনার-পদে অধিষ্ঠিত এমন কোন ব্যক্তি প্রজাতন্ত্রের কর্মে নিয়োগলাভের যোগ্য হবেন না। অন্য কোনো নির্বাচন কমিশনার অনুরূপ পদে কর্মাবসানের পর প্রধান নির্বাচন কমিশনার রূপে নিয়োগলাভের যোগ্য হবেন, তবে অন্য কোনোভাবে প্রজাতন্ত্রের কর্মে নিয়োগ লাভেরযোগ্য হবেন না।
একজন নির্বাচন কমিশনার হিসাবে দায়িত্ব ও কর্তব্য পালন ছাড়াও প্রধান নির্বাচন কমিশনার নির্বাচন কমিশনের সভাপতি রূপে কাজ করেন।
প্রধান নির্বাচন কমিশনার হিসাবে যারা দায়িত্ব পালন করেছেন। তারা হলেন-
আলেক্স রদ্রিগেজ

আলেক্স রাউল রদ্রিগেজ লেদেজমা (জন্ম: ৫ আগস্ট ১৯৯০) হলেন পানামার একজন পেশাদার ফুটবলার, যিনি পানামার ক্লাব সান ফ্রান্সিস্কো এবং পানামা জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
গোবিন্দরাম মিত্র

গোবিন্দরাম মিত্র ব্রিটিশ শাসনের প্রথমদিকের একজন ভারতীয় আমলা ছিলেন। তিনি তার বিপুল সম্পত্তি ও অমিতব্যয়িতার জন্য খ্যাত ছিলেন।
তিনি বর্তমান উত্তর ২৪ পরগনা জেলার ব্যারাকপুরের নিকট চনক গ্রামে জন্মগ্রহণ করেন। ইংরেজ ইস্ট ইন্ডিয়া কোম্পানি ১৬৯৮ খ্রিষ্টাব্দে সাবর্ণ রায়চৌধুরির পরিবারের কাছ থেকে কলিকাতা, সুতানুটি ও গোবিন্দপুর নামক তিনটি গ্রাম কিনে কলকাতায় জমিদারি বা প্রেসিডেন্সি গঠন করে। এরপর সেখান থেকে খাজনা আদায়ে ইংরেজ কালেক্টরকে সাহায্য করার জন্য একজন ভারতীয় ডেপুটি কালেক্টর নিয়োগ করা হয়। প্রথম ভারতীয় ডেপুটি কালেক্টর ছিলেন নন্দরাম সেন। তারপরে দ্বিতীয় ভারতীয় ডেপুটি কালেক্টর হিসেবে নিযুক্ত হন গোবিন্দরাম মিত্র।
মিত্র তার কর্মকালে প্রচুর অর্থ উপার্জন করেন। তিনি এতটাই ক্ষমতাশালী ছিলেন যে তার ঊর্ধ্বতন কর্তা হলওয়েলও তাকে পদ থেকে সরাতে পারেননি। অনেকেই তাকে ঘোড়াগাড়ি চালানো প্রথম বাঙালি হিসেবে চিহ্নিত করে থাকেন। তিনি প্রচুর জাঁকজমক ও সাড়ম্বরে পূজা-পার্বণ করতেন। তার সময়ে দুর্গা প্রতিমাকে স্বর্ণ ও রৌপ্য পত্রে মোড়া হত। এর পাশাপাশি দেবীর ভোগের জন্য তিরিশ-পঞ্চাশ মন চাল ব্যবহার করা হত ও এক হাজার ব্রাহ্মণদের ভোজন ও উপহার দেওয়া হত। কুমারটুলিতে পঞ্চাশ বিঘা জমির ওপর তার বিশাল বাড়ি ছিল। গ্রাম বাংলায় নন্দন বাগান নামে তার একটি বাগানবাড়িও ছিল।
মিত্র তার জীবিতকালেই কিংবদন্তিতে পরিণত হয়েছিলেন। তিনি তার ডেপুটি পদের জন্য এতটাই বিখ্যাত হয়েছিলেন যে একটি সাবেকি প্রবাদে গোবিন্দরামের উল্লেখ পাওয়া যায়ঃ
""বনমালী সরকারের বাড়ি"
"গোবিন্দরামের ছড়ি"
"উমিচাঁদের দাড়ি"
"হুজুরিমলের কড়ি"
"কে না জানে?""
এখানে বর্ণিত 'ছড়ির' কথা গোবিন্দরামের প্রবল দাপটের কথাই স্মরণ করায়।
বনমালী সরকারের বিশাল বাড়িটি কুমারটুলিতে ১৭৪০ থেকে ১৭৫০ এর সময়ে নির্মিত হয়েছিল।
১৭৩১ সালে চিৎপুর রোডের পশ্চিম পারে কুমারটুলির কাছে তিনি একটি বিশাল নবরত্ন বা ন'চূড়া স্থাপত্যের কালী মন্দির নির্মাণ করান। এর ১৬৫ ফুট লম্বা চূড়া নাবিকদের নৌচালনায় সাহায্য করত বলে তারা একে প্যাগোডা বলত। জেমস বেইলি ফ্রেজারের আঁকা 'Views of Calcutta and its Environs' -এ এই প্যাগোডার ছবি দেখা যায়। ১৭৭৩ সালে ভূমিকম্প ও ঝড়ের দরুন এটি যথেষ্ট ক্ষতিগ্রস্ত হয়। পরে ১৮১৩ সালে এটি ধ্বংস হয়ে যায়। বাগবাজারের সিদ্ধেশ্বরী কালী মন্দিরের নিকটে এই মন্দিরের ধ্বংসাবশেষ দেখা যায়।
তার পুত্র রঘু মিত্র তার নামে গঙ্গার ধারে একটি স্নান ঘাট নির্মাণ করান (মতান্তরে গোবিন্দরাম স্বয়ং এটি নির্মাণ করিয়েছেন)। এটি পরবর্তীকালে বাগবাজার ঘাট নামে পরিচিত হয়। রঘু মিত্রের পৌত্র অভয়চরণ মিত্র ২৪ পরগনার কালেক্টরের দেওয়ান ছিলেন এবং তার আধ্যাত্মিক গুরুকে এক লক্ষ টাকা প্রদানের জন্য বিখ্যাত হয়ে আছেন। তার পরে তার নাতি ধনদাচরণ মিত্র এবং তার পরে তার নাতি জগন্নাথ মিত্র তার ছেলের নাম রাজর্ষী মিত্র এবং বর্তমানে তার ছেলে রমিত মিত্র। কুমারটুলির একটি রাস্তা তার (অভয়চরণ) নামে রয়েছে।
প্রসঙ্গত উল্লেখ্য, কলকাতার উত্তরাঞ্চলে অবস্থিত জোড়াবাগান-এর এরূপ নামকরণের কারণ হল এই অঞ্চলে গোবিন্দরাম মিত্র ও উমিচাঁদের দুটি বাগানবাড়ি ছিল।
ফেলিপে বালয়

ফেলিপে আব্দিয়েল বালয় রামিরেজ (জন্ম: ২৪ ফেব্রুয়ারি ১৯৮১) হলেন পানামার একজন পেশাদার ফুটবলার, যিনি গুয়াতেমালার ক্লাব মুনিসিপাল এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
ফেলিপে বালয় হচ্ছেন দুই সন্তানের জনক। তিনি তার পরিবারের সাথে মেক্সিকোয় বসবাস করেন। বালয় প্রাকৃতিকভাবে মেক্সিকোর নাগরিক।
রোজালিন্ড রাসেল

ক্যাথরিন রোজালিন্ড রাসেল (ইংরেজি: Catherine Rosalind Russell; ৪ঠা জুন ১৯১৭ - ২৮শে নভেম্বর ১৯৭৬) ছিলেন একজন মার্কিন অভিনেত্রী, কৌতুকাভিনেত্রী, চিত্রনাট্যকার ও গায়িকা। তিনি হাওয়ার্ড হক্‌স পরিচালিত স্ক্রুবল কমেডি "হিজ গার্ল ফ্রাইডে" (১৯৪০) চলচ্চিত্রে সংবাদ প্রতিবেদক হিল্ডি জনসন চরিত্রে অভিনয় করে পরিচিতি লাভ করেন। এছাড়া তার অন্যান্য উল্লেখযোগ্য চলচ্চিত্র হল "মাই সিস্টার এইলিন" (১৯৪২), "সিস্টার কেনি" (১৯৪৬), "মোর্নিং বিকামস ইলেক্ট্রা" (১৯৪৭), "আন্টি মেম" (১৯৫৮), "আ মেজরিটি অব ওয়ান" (১৯৬১) ও "জিপসি" (১৯৬২)। তিনি পাঁচটি গোল্ডেন গ্লোব পুরস্কারের মনোনয়ন হতে পাঁচটি পুরস্কারই অর্জন করেন। এছাড়া তিনি চারবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৫৩ সালে তিনি ব্রডওয়ে মঞ্চে "ওয়ান্ডারফুল টাউন" মঞ্চনাটকে অভিনয় করে সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কার লাভ করেন।
ক্যাথরিন রোজালিন্ড রাসেল ১৯১৭ সালের ৪ঠা জুন কানেটিকাট অঙ্গরাজ্যের ওয়াটারবারি শহরে জন্মগ্রহণ করেন। তার পিতা জেমস এডওয়ার্ড একজন আইনজীবী এবং মাতা ক্লারা এ. রাসেল (ম্যাকনাইট) একজন শিক্ষিকা ছিলেন। রাসেলের সাত ভাইবোন ছিল। রাসেল পরিবার আইরিশ-মার্কিন ও ক্যাথলিক ধর্মাবলম্বী। তার নাম রাখা হয়েছিল তার পিতামাতা যে জাহাজে চড়ে মার্কিন যুক্তরাষ্ট্রে আসেন সেই জাহাজের নামানুসারে। তিনি ক্যাথলিক স্কুলে পড়াশোনা করেন এবং পরে পেন্সিলভেনিয়ার রোজমন্টের রোজমন্ট কলেজ ও নিউ ইয়র্কের ট্যারিটাউনের ম্যারিমাউন্ট কলেজে পড়াশোনা করেন। পরবর্তী কালে তিনি নিউ ইয়র্ক সিটির আমেরিকান একাডেমি অব ড্রামাটিক আর্টসে ভর্তি হন। তার পিতামাতা ভেবেছিলেন রাসেল শিক্ষক হওয়ার জন্য পড়াশোনা করছেন এবং তারা তার অভিনেত্রী হওয়ার পরিকল্পনা সম্পর্কে অবগত ছিলেন না। পারফরমিং আর্টস স্কুল স্নাতক সম্পন্ন করার পর রাসেল সামার স্টকে অভিনয় শুরু করেন এবং পরে বোস্টনের রিপার্টরি কোম্পানিতে যোগদান করেন।
ভাঁজো নাচ

ভাঁজো নাচ ভারতের পশ্চিমবঙ্গের বীরভূম, সন্নিহিত পূর্ব বর্ধমান ও মুর্শিদাবাদ জেলায় 'বাঙালি হিন্দু' মহিলাদের একটি ব্রতাচারমূলক সারিনৃত্য। ভাদ্র মাসের শুক্লাদ্বাদশীর থেকে পরপর আটদিন ইঁদপূজা ও 'ভাঁজো' পাতাকে কেন্দ্র করে গান ও নৃত্য পরিবেশিত হয়।
হিন্দু বর্ষপঞ্জীর ভাদ্রমাসের শুক্লাদ্বাদশীতে এতদাঞ্চলের সব বয়সের মেয়েরা ইন্দ্র বা ইঁদপূজা করেন। পরদিন ইঁদতলার মাটির সঙ্গে ইঁদুরের গর্তের মাটি মিশিয়ে নতুন সরা বা পাকা তালের ঘুঞরিতে 'ভাঁজো' পাতা হয়; ঐ মাটিতে মিশিয়ে দেওয়া হয় মটর-সরষে-মুসুরি-শন ইত্যাদি শস্যবীজ।
এরপর আটদিন ধরে নিত্যপূজা চলে; ন'দিনের দিন জাগরণ ও পরে বিসর্জন। প্রতি সন্ধ্যায় ভাঁজো পূজায়, জাগরণ ও বিসর্জনের সময় ব্রতিনীরা 'ভাঁজো পাত্র'গুলি ঘিরে গান ও নৃত্য করেন। ইঁদতলার মাটি সংগ্রহ করতে গিয়ে দু'তিনটে গ্রাম বা পাড়ার মেয়েরা পরস্পর নাচের মাধ্যমে নকল যুদ্ধনৃত্যের ভঙ্গি করেন। সঙ্গত হিসাবে মাদল-ঢোল, বাঁশি, করতাল বা অন্যান্য গ্রাম্য বাদ্যযন্ত্র দ্রুতরয়ে বাজানোর সাথে সাথে নাচ ক্রমে উদ্দাম ও আকর্ষণীয় হয়ে ওঠে। নাচের সাথে গীত হওয়া একটি ছড়া:
<poem>
গঙ্গার গর্ভে সরু সরু বালি
ভাঁজোর মুখে ছটা,
তুলে ধরো বালি
</poem>
হ্যারোল্ড কামিংস

হ্যারোল্ড ওশকালি কামিংস সেগুরা (১ মার্চ ১৯৯২) হলেন পানামার একজন পেশাদার ফুটবলার, যিনি মেজর সকার লীগ ক্লাব সান হোসে আর্থকুয়েকস এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
সান্তা ফে
এরিক ডেভিস

এরিক জেভিয়ের ডেভিস গ্রাজালেস (জন্ম: ৩১ মার্চ ১৯৯১) হলেন পানামার একজন পেশাদার ফুটবলার, যিনি স্লোভাকিয়ার ক্লাব এফসি ডিএসি ১৯০৪ দুনাস্কা স্ত্রেদা এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
ফিডেল এস্কোবার

ফিডেল এস্কোবার মান্দিয়েতা (জন্ম: ৯ ফেব্রুয়ারি ) হলেন পানামার একজন পেশাদার ফুটবলার, যিনি পানামার ক্লাব স্পোর্টিং সান মিগেলিতো হতে মেজর সকার লীগ ক্লাব নিউ ইয়র্ক রেড বুলসে ধারে এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
রানার-আপ
আদোলফো মাচাদো

আদোলফো আব্দিয়েল মাচাদো (জন্ম: ১৪ ফেব্রুয়ারি ১৯৮৫) হলেন পানামার একজন পেশাদার ফুটবলার, যিনি মেজর লিগ সকারের ক্লাব হিউস্টন ডায়নামো এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
গম্ভীরা নৃত্য

গম্ভীরা নৃত্য ভারতের পশ্চিমবঙ্গের মালদহ জেলায় "গম্ভীরা" উৎসবে মুখোশ পরে বা মুখোশবিহীনভাবে পরিবেশিত একক বা দলবদ্ধ লোকনৃত্য। এতদাঞ্চলের নিম্নবর্গীয় বাঙালি হিন্দু অর্থাৎ নমঃশূদ্র, সূত্রধর, কৈবর্ত, রাজবংশী প্রভৃতি সম্প্রদায়ের মধ্যে এই নাচের প্রচলন রয়েছে।
ধারণা করা হয় যে, গম্ভীরা উৎসবের প্রচলন হয়েছে শিবপূজাকে কেন্দ্র করে। শিবের এক নাম 'গম্ভীর', তাই শিবের উৎসব গম্ভীরা উৎসব এবং শিবের বন্দনাগীতিই হলো গম্ভীরা গান; তবে প্রাচীনকালে এটি সূর্যদেবের উৎসব ছিল বলে মনে করা হয়। মালদহে মূলত চৈত্রসংক্রান্তির শিবপূজা উপলক্ষে "গম্ভীরা মণ্ডপে" বিগত বছরের প্রধান-প্রধান ঘটনাবলি নৃত্য, গীত ও অভিনয়ের মাধ্যমে সমালোচিত হয়; অনুষ্ঠানের বিভিন্ন পর্যায়ে ছোট তামাশা, বড় তামাশা ও ফুলভাঙ্গা অনুষ্ঠানের গম্ভীরা মুখোশনৃত্য পরিবেশিত হয়। গম্ভীরা গানের চেয়ে গম্ভীরা নৃত্য অনেক প্রাচীন বলে মনে করা হয়।
গম্ভীরা নৃত্য মূলত দু'ধরনের:
আচারভিত্তিক ধর্মীয় রক্ষণমূলক চরিত্র ও মুখোশের সৃষ্টিও সংরক্ষণের মধ্যে আছে। কালী, নারসিংহী, চামুণ্ডা ইত্যাদি নৃত্যে ঐন্দ্রজালিক ঢঙ লক্ষণীয়। সাধারণত আদিম মুখোশ নিম বা ডুমুরকাঠ দিয়ে স্থানীয় বাঙালি সূত্রধর সম্প্রদায়ের মানুষ তৈরি করে। পরবর্তীতে, মাটির মুখোশ এবং ইদানীংকালে কেউ কেউ কাগজের মণ্ডেও তৈরি করার প্রচলন হয়; তবে গম্ভীরা নাচের জন্য ব্যবহৃত মুখোশ নিয়ে কোন মুখোশশিল্প তৈরি হয়নি।
গম্ভীরা নৃত্যের মুখোশ মোটামুটি পাঁচ রকমের:
বাণনৃত্য গম্ভীরা নাচের ভূমিকা। বাদ্যযন্ত্র হিসাবে এতে ব্যবহৃত ঢাকের বোলেও রয়েছে বৈচিত্র্য, যাকে বলা হয় সূত্র। এই পঞ্চসূত্র হল: আবাহন, পূজাবাদ্য, অঙ্গপ্রত্যঙ্গ চালনা, লহর ও বিদায়।
এই পঞ্চসূত্র কালী, চামুণ্ডা, নারসিংহী, বাশুলী, উগ্রচণ্ডা, গৃধিনীবিশাল ও মহিষমর্দিনী — এই সাত ধরনের নৃত্যে প্রকাশিত। এই নৃত্যের দুটি ভাগ:
চারিত্রিক দিক থেকেও গম্ভীরা নৃত্য তিনভাগে বিভক্ত: সাধারণ, ঐন্দ্রজালিক ও লোকায়ত।
এগুলির মধ্যে একক নৃত্য হল নারসিংহী; ১২/১৩ মিনিট ধরে নানা ভঙ্গিমায় কখনো একেবারে তর্জনী নির্দিষ্ট দিকে হেলান বা নির্দেশিত, কখনো শয়ান, কখনো উদ্দামরূপে, কখনো ভ্রামরীতে ঘোরে, কখনো এগিয়ে বিশিষ্ট 'স্থানকে' ভঙ্গি নিয়ে দাঁড়ায় নর্তক।
আগেকার দিনে নর্তকরা সোনার গয়না পরতো, পায়ে বাঁধত নুপূর। এখন ঘুঙুর ব্যবহৃত হয়। নৃত্যে ব্যাঘ্রপদ, সিংহপদ বিশেষ লক্ষণীয়।
বাদী গীত

বাদী গীত হল ভারতের পশ্চিমবঙ্গের রাঢ় অঞ্চলের কৃষিজীবী মানুষদের দীর্ঘকাল ধরে প্রচলিত একপ্রকার দলবদ্ধ গান বা গানের লড়াই। বাদী গীতে নারী-পুরুষের দেহপ্রসঙ্গ নিয়ে কৃষির অনুষঙ্গে জমির উর্বরাশক্তি বৃদ্ধির অনুরূপ জাদুবিশ্বাস পাওয়া যায়। পশ্চিমবঙ্গের বাঁকুড়া, পূর্ব ও পশ্চিম মেদিনীপুর প্রভৃতি অঞ্চলে প্রচলিত ছিল।
রাঢ় অঞ্চলের কৃষকরা জমিতে ধান রুইবার সময় কৃষিকাজের সাথে নারী ও পুরুষের দেহ ও যৌন প্রসঙ্গের অবতারণা ঘটিয়ে এই গান বাঁধতেন; দুইপক্ষ গানের সহযোগে বাদ-বিবাদ করতেন। এর পিছনে কৃষির সাথে আদিম উর্বরাশক্তির বিশ্বাসের যোগসূত্র মেলে— বাদী গীতের মাধ্যমে 'মানবজমি' ও 'ধানজমি' উভয়েরই আবাদ করে গৃহস্থ কৃষক মহার্ঘ ফসল ফলাতে চায়।
জমিতে বাদীর লড়াই যত বেশি হবে, ফসল তত ভালো হবে— এটিই ছিল তাদের বিশ্বাস। এই গানে প্রাপ্তবয়স্ক পুরুষেরাই কেবল অংশ নিতেন, মহিলা ও ছোটদের এতে প্রবেশ নিষিদ্ধ ছিল। বর্তমানে পরিবেশ ও কৃষিশিক্ষার বিস্তার ঘটায় এই গানেরও প্রচলন উঠে গেছে।
লাহুল এবং স্পিতি জেলা

ভারতের হিমাচল প্রদেশ রাজ্যের অন্তর্গত লাহুল-স্পিতি পূর্বে লাহুল ও স্পিতি নামক দুটি পৃথক জেলা ছিল। বর্তমান প্রশাসনিক কেন্দ্র লাহুলে কেলং। দুই জেলার একত্রীকরণের আগে, করদান লাহুলের রাজধানী ছিল এবং স্পিতির রাজধানী ছিল ধাঙ্কার। ১৯৬০ সালে জেলাটি গঠিত হয় এবং এটি ভারতের চতুর্থ নুন্যতম জনবহুল জেলা (৬৪০টির মধ্যে)।
কুঞ্জুম লা বা কুঞ্জুম পাস (উচ্চতা ৪,৫৫১ মিটার (১৪,৯৩১ ফুট)) লাহুল স্পিতি ভ্যালির প্রবেশ পথ। এটি চন্দ্র তাল থেকে ২১ কিমি (১৩ মাইল)। এই জেলাটি রোথাং পাসের মধ্য দিয়ে মানালির সাথে সংযুক্ত। দক্ষিণে, টাবো থেকে ২৪ কিলোমিটার (১৫মাইল) দুরে সুমদোতে স্পিতি শেষ হয় যেখানে রাস্তাটি কিন্নরে প্রবেশ করে এবং রাষ্ট্রীয় মার্গ ২২ মেশে।
দুটি উপত্যকা গঠনগত ভাবে বেশ ভিন্ন। স্পিতি উপত্যকার গড় উচ্চতা ৪ হাজার ২৭৭০ মিটার (১৪,০১০ ফুট) সাথে অনেক বেশি বন্ধুর এবং পার করা কঠিন। এটি সুদৃঢ় সীমানার মধ্যে অবস্থিত, স্পিতি নদী দক্ষিণপূর্বে একটি গিরিখাতের মধ্য দিয়ে নির্গত হয়ে শতদ্রু নদীটির সাথে মিলিত হওয়ার জন্য গতিশীলা। এটি একটি সাধারণ পর্বত মরুভূমি এলাকা যার গড় বার্ষিক বৃষ্টিপাত মাত্র ১৭০ মিমি (৬.৭ ইঞ্চি)।
২০১১ সালের ভারতের জনগণনা অনুসারে লাহুল এবং স্পিতি জেলার জনসংখ্যা ৩১,৫২৮ জন, যেটি প্রায়  সান মারিনো জাতির সমান।  এটি ভারতে ৬৩৮ তম স্থানে রয়েছে (মোট ৬৪০ টির মধ্যে)। জেলাটির জনসংখ্যার ঘনত্ব প্রতি বর্গ কিলোমিটারে (৫.২ / বর্গ মাইল) প্রতি ২ জন বাসিন্দা রয়েছে।  ২০০১-২০১১ দশকে এর জনসংখ্যা বৃদ্ধির হার ছিল -৫.১%। লাহুল এবং স্পিতিতে প্রতি লিঙ্গ অনুপাত ১০০০ জন পুরুষে ৯১৬ জন নারীর অনুপাত এবং সাক্ষরতার হার ৭৭.২৪% ।
কৃষি জীবিকা প্রধান উৎস। সব থেকে বেশি আলু চাষ। ব্যবসার মধ্যে রয়েছে পশুচিকিত্সা, সরকারি কর্মসূচি, সরকারি সেবা এবং অন্যান্য ব্যবসায় এবং বয়ন সহ অন্যান্য কারুশিল্প। যেহেতু লাহুল এবং স্পিতিতে ভূমি এবং ভুমিকম্পের প্রবণতা ব্যাপক, ঘরগুলি তিব্বতি স্থাপত্য শৈলীতে নির্মিত হয।
স্পিতি হিমাচল প্রদেশের বৌদ্ধধর্মগুলির অন্যতম গুরুত্বপূর্ণ কেন্দ্র। এটি 'লামাদের ভূমি' নামে পরিচিত। উপত্যকা অনেক বৌদ্ধ মঠ বা গুম্পা দ্বারা চিহ্নিত যেগুলি সারা বিশ্বে বিখ্যাত এবং দালাই লামার প্রিয়।
কি বৌদ্ধ মঠ: স্পিতিতে বৌদ্ধধর্ম অধ্যয়নের অন্যতম প্রধান শিক্ষা কেন্দ্রগুলির মধ্যে কি মঠ একটি। এখানে প্রায় ১০০ ভিক্ষুরা শিক্ষা গ্রহণ করেন। এটি স্পিতীর প্রাচীনতম এবং বৃহত্তম মঠ। এটি বিরল চিত্রকলাএবং বুদ্ধের এবং অন্যান্য দেব দেবীর অপূর্ব ধর্মশাস্ত্র রয়েছে। মঠে বিরল 'থংকা' পেইন্টিং এবং প্রাচীন বাদ্যযন্ত্রে 'ডঙ্কা, মন্দিরা, এবং ড পাওয়া যেতে পারে।
টাবো মঠ: ৩০৫০ মিটারের একটি অপরূপ উচ্চতায় অবস্থিত, টাবো মঠটি প্রায়ই 'হিমালয়ের অজন্তা' নামে অভিহিত হয়। ১০ শতকের টাবো মঠটি মহান পণ্ডিত রিচেন জ্যাংপো কর্তৃক প্রতিষ্ঠিত হয় এবং ইউনেস্কো কর্তৃক ওয়ার্ল্ড হেরিটেজ সাইট হিসাবে ঘোষণা করা হয়েছে। এই মঠটিতে ৬০ টিরও বেশি বৌদ্ধ সন্ন্যাসী রয়েছেন এবং এতে গ্রন্থের বিরল সংগ্রহ, শিল্পের অংশবিশেষ, দেওয়াল চিত্রকলা-থাঙ্কা এবং স্টাকো রয়েছে।
নিয়ার: অটোমাটা

নিয়ার: অটোমাটা হচ্ছে একটি একশন রোল-প্লেইং গেম যেটি প্ল্যাটিনাম গেমস তৈরি করেছেন এবং স্কয়ার ইনিক্স তা প্রকাশ করেন প্লেস্টেশন ৪ ও মাইক্রোসফট উইন্ডজ-এ। এই গেম জাপানে মুক্তি পায় ২০১৭ সালের ফেব্রুয়ারিতে, এবং পরের মাসে সারা বিশ্বে। "নিয়ার: অটোমাটা "হচ্ছে ""নিয়ার"" নামের একটি ২০১০ সালে তৈরিকৃত ভিডিও গেমের (যেটি "ড্রাকেনগার্ড" সিরিজের একটি স্পিন-অফ বা অানুষাঙ্গিক ভাগ) সিকুয়েল বা উত্তর ভাগ। এই গেমটি মেশিন (যেগুলি ভিনদেশী অাক্রমনকারীদের দ্বারা তৈরি) এবং বাকি মানুষত্বের মাঝে এক ধরনের যুদ্ধের মাঝে স্থান নেয়। এই গেমের গল্পটি একটি যুদ্ধরত অ্যান্ড্রয়েড, তার সাথী ও একজন নির্বাসিত অ্যান্ড্রয়েডকে অনুসরণ করে। এ গেমটি রোল-প্লেয়িং ও একশন-বেজড কম্ব্যাট  নিয়ার এর সমান গেমপ্লে অনুসরণ করে।
গেমটির উৎপাদন শুরু হয় ২০১৪ সালে সিরিজের তৈরীকর্তা ইয়োকো টারো, প্রকাশক ইয়োসুকে সাইটো এবং কেঈচি ওকাবে ও কেইগো হোকাশী নামের দুই সংগীত রচয়ীতাদের সাথে, যারা তাদের নিজ পদে ফিরে অাসে। একইভাবে, তাদের মধ্যে উল্লেখযোগ্য স্কয়ার ইনিক্সের চিত্রশিল্পী অাঁকিহিকো ইয়োশিডা, যাকে ক্যারেক্টার ডিজাইনের দায়িত্ব দেয়া হয়। গেমটির গল্পটি ইয়োকোর অাগের সাহিত্যের ভাব এর থেকে নেয়া হয়েছে, যেমন মানুষের মারার প্রবল ইচ্ছা; একইভাবে নির্গমিত সমস্যা সম্পর্কে; যেমন পূর্ব-সংস্কার এর সাথে মুখোমুখি হওয়া এবং কঠোর অবস্থা থেকে নিজেকে বাঁচানো। উৎপাদনের লক্ষ্য ছিলো একটি "নিয়ার "গেম তৈরি করা যেটি একটি সম্পূর্ণ অাসল তবে একইভাবে ভালো কম্ব্যাট সিস্টেম এর সমান হবে। প্রোজেক্টটি প্ল্যাটিনাম গেমস এর ডেভেলপারদের কাছে সম্পূর্ণ নতুন হবার কারণে তাদের অনেক বাঁধা অতিক্রম করতে হয়েছে গেমটির গেমপ্লে ও তার মধ্যে অন্তর্গত খোলা পরিবেশ নির্মাণ করতে।
প্রকাশের পর নিয়ার: অটোমাটা উত্তম সমালোচনার সম্মুখীন হয়। সমালোচকরা গেমটির ভাব, মিউজিক ডিজাইন, কম্ব্যাট সিস্টেম ও অনেকগুলি গেমপ্লের রীতির সংমিশ্রন; এবং ভিডিও গেম এর মাধ্যমে গেমটির গল্প বলার ব্যাপারে প্রশংসা করেছেন। তবে, তারা গেমটির গ্রাফিক্স ও টেকনিকাল সমস্যার উপর সমালোচনা করেছেন। ২০১৮ সালের মার্চ মাসের মধ্যে গেমটি দুই কোটি ৫০ লক্ষ কপি সারা বিশ্বে বিক্রি করে।
উনা চ্যাপলিন

উনা কাস্তিয়া চ্যাপলিন (স্পেনীয়: Oona Castilla Chaplin; জন্ম: ৪ঠা জুন ১৯৮৬) হলেন একজন স্পেনীয় অভিনেত্রী। তিনি এইচবিও টেলিভিশনের "গেম অব থ্রোনস" ধারাবাহিকে তালিসা মাইগার চরিত্রে, এবং "দ্য ক্রিমসন ফিল্ড" ও "ট্যাবু" ধারাবাহিকে অভিনয় করে পরিচিতি লাভ করেন।
উনা অভিনেত্রী জেরাল্ডিন চ্যাপলিনের কন্যা, চলচ্চিত্র নির্মাতা ও অভিনেতা চার্লি চ্যাপলিনের নাতনী এবং মার্কিন নাট্যকার ইউজিন ওনিলের প্র-পৌত্রী। তার মাতামহী উনা ওনিলের নামানুসারে তার নাম রাখা হয়।
উনা কাস্তিয়া চ্যাপলিন ১৯৮৬ সালের ৪ঠা জুন মাদ্রিদে জন্মগ্রহণ করেন। তার মাতা জেরাল্ডিন চ্যাপলিন একজন ইঙ্গ-মার্কিন অভিনেত্রী এবং তার পিতা পাত্রিসিও কাস্তিয়া একজন চিলীয় চিত্রগ্রাহক। তার পিতামহী একজন মাপুচে। তার মাতামহী উনা ওনিলের নামানুসারে তার নাম রাখা হয়। তিনি তার শৈশব কাটান স্পেন, ব্রিটেন, সুইজারল্যান্ড ও কিউবাতে। তার মায়ের চলচ্চিত্রে কাজের সুবাদে তাকে সেসব দেশ ঘুরতে হয়। শৈশব থেকেই তিনি ব্যালে, সালসা ও ফ্লামেঙ্কো নাচের চর্চা শুরু করেন। উনার শেন নামে এক সৎ ভাই রয়েছে। শেন তার মা ও স্পেনীয় পরিচালক কার্লোস সরার সন্তান।
ফরিদগঞ্জ এ. আর পাইলট মডেল সরকারি উচ্চ বিদ্যালয়

ফরিদগঞ্জ এ. আর পাইলট মডেল সরকারি উচ্চ বিদ্যালয় বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলা শহরের একটি ঐতিহ্যবাহী শিক্ষা প্রতিষ্ঠান।
ফরিদগঞ্জ এ. আর পাইলট মডেল সরকারি উচ্চ বিদ্যালয় ফরিদগঞ্জ উপজেলা ও পৌর শহরের মধ্য বাজারে অবস্থিত। এটি ফরিদগঞ্জ উপজেলার প্রথম ডিজিটালাইজড স্কুল। এর সম্মুখে একটি বিশাল খেলার মাঠ এবং পশ্চাৎ অংশে ফরিদগঞ্জ উপজেলার অন্যতম প্রধান ডাকাতিয়া নদী অবস্থিত। এটি ১৯৪৬ সালে স্থাপিত হয়। ২০১৮ সালের ১৩ সেপ্টেম্বর এই প্রতিষ্ঠান সরকারীকরণ করা হয়।
এটি উচ্চ বিদ্যালয় হিসেবে ১৯৪৬ সালে প্রতিষ্ঠিত হয়। বিদ্যালয়টির প্রতিষ্ঠাতা হলেন খান বাহাদুর আবিদুর রেজা চৌধুরী।
বিদ্যালয়টিতে ষষ্ঠ শ্রেণি থেকে দশম শ্রেণি পর্যন্ত অধ্যয়ন করানো হয়ে থাকে।
হুয়ান পেরোন

হুয়ান দোমিংগো পেরোন (অক্টোবর ৮, ১৮৯৫- জুলাই ১, ১৯৭৪) ১৯৪৬ থেকে ১৯৫৫ খ্রিষ্টাব্দ পর্যন্ত আর্জেন্টিনা ররাষ্ট্রপতি ছিলেন। তিনি বুয়েনোস আইরেস শহরে জন্মগ্রহণ করেন।
জুয়ান ডোমিঙ্গো পেরোন (, , ; (অক্টোবর ৮, ১৮৯৫- জুলাই ১, ১৯৭৪)) ছিলেন একজন আর্জেন্টিনার সেনাবাহিনী জেনারেল এবং রাজনীতিবিদ যিনি ১৯৪৬ সাল থেকে আর্জেন্টিনার রাষ্ট্রপতি ১৯৫৫ সালে তাঁর উৎখাত হিসেবে দায়িত্ব পালন করেন এবং আবার 1973 সালের অক্টোবর থেকে 1974 সালের জুলাই মাসে তার মৃত্যু পর্যন্ত। শ্রম মন্ত্রণালয়, কর্মসংস্থান ও সামাজিক নিরাপত্তা (আর্জেন্টিনা)|শ্রম মন্ত্রী]] এবং ভাইস প্রেসিডেন্ট পূর্ববর্তী রাষ্ট্রপতি পেড্রো পাবলো রামিরেজ এবং এডেলমিরো ফারেল।
তার প্রথম রাষ্ট্রপতির মেয়াদে (১৯৪৬-১৯৫২), পেরন তার দ্বিতীয় স্ত্রী ইভা ডুয়ার্তে ("ইভিটা") দ্বারা সমর্থন করেছিলেন; তারা আর্জেন্টিনার শ্রমিক শ্রেণীর মধ্যে অত্যন্ত জনপ্রিয় ছিল। পেরনের সরকার পাবলিক ওয়ার্ক, প্রসারিত সামাজিক কল্যাণ, এবং নিয়োগকর্তাদের কাজের অবস্থার উন্নতি করতে বাধ্য করেছে। ট্রেড ইউনিয়ন তার সমর্থনে দ্রুত বৃদ্ধি পায় এবং ইভার প্রভাবে মহিলাদের ভোটাধিকার মঞ্জুর করা হয়। অন্যদিকে, বেশ কিছু ভিন্নমতাবলম্বীকে বরখাস্ত করা হয়েছিল, নির্বাসিত করা হয়েছিল বা গ্রেপ্তার করা হয়েছিল এবং বেশিরভাগ সংবাদপত্র ঘনিষ্ঠভাবে নিয়ন্ত্রণ করা হয়েছিল। বেশ কিছু উচ্চ-প্রোফাইল যুদ্ধাপরাধী, যেমন জোসেফ মেঙ্গেল, অ্যাডলফ আইচম্যান, এবং আন্তে পাভেলিক, এই সময়ে আর্জেন্টিনায় আশ্রয় পেয়েছিলেন।
যদিও পেরন ব্যাপক ব্যবধানে পুনঃনির্বাচিত হন, তার দ্বিতীয় মেয়াদ (1952-1955) অনেক বেশি সমস্যায় পড়েছিল। ইভা, সমর্থনের প্রধান উৎস, 1952 সালে তার উদ্বোধনের এক মাস পরে মারা যান। অর্থনৈতিক সংকট চলছিল, একটি কিশোরী মেয়ে নেলি রিভাস-এর সাথে পেরনের সম্পর্ক প্রকাশ পায়, এবং বিবাহবিচ্ছেদ ও পতিতাবৃত্তিকে বৈধ করার তার পরিকল্পনা তার ক্ষতি করে। সঙ্গে দাঁড়িয়ে ক্যাথলিক চার্চ। তিনি দুই ক্যাথলিক যাজককে নির্বাসিত করার পর এবং বহিষ্কৃত বলে মনে করা হয়, আর্জেন্টিনার নৌবাহিনী এবং এয়ার ফোর্স প্লাজায় বোমা হামলা করে] বুয়েনস আইরেসের ডি মায়ো, যেখানে পেরনের সমর্থকরা জড়ো হয়েছিল, ১৯৫৫ সালের জুন মাসে ৩০০ জনেরও বেশি বেসামরিক লোককে হত্যা করেছিল। ঘটনাটি বিভিন্ন গির্জার বিরুদ্ধে হিংসাত্মক প্রতিশোধের প্ররোচনা দেয়। কয়েক মাসের মধ্যে, পেরন একটি সামরিক অভ্যুত্থানে তার ক্ষমতা হারান।
পরবর্তী দুই সামরিক একনায়কত্ব এর সময়কালে, দুটি বেসামরিক সরকার দ্বারা বাধাগ্রস্ত হয়, পেরোনিস্ট দলকে বেআইনি ঘোষণা করা হয় এবং পেরনকে নির্বাসিত করা হয়। বছরের পর বছর ধরে তিনি প্যারাগুয়ে, ভেনেজুয়েলা, পানামা এবং স্পেন এ বসবাস করেন। ১৯৭৩ সালে পেরোনিস্ট Héctor José Cámpora রাষ্ট্রপতি নির্বাচিত হলে, Ezeiza গণহত্যা এর মধ্যে পেরোন আর্জেন্টিনায় ফিরে আসেন এবং তৃতীয়বারের মতো নির্বাচিত রাষ্ট্রপতি হওয়ার পরপরই (১২ অক্টোবর ১৯৭৩ - ১ জুলাই ১৯৭৪)। এই মেয়াদে, বাম- এবং ডানপন্থী পেরোনিস্টরা স্থায়ীভাবে বিভক্ত হয়ে পড়ে এবং তাদের মধ্যে সহিংসতা শুরু হয়, পেরোন ক্রমবর্ধমানভাবে ডানপন্থীদের পাশে দাঁড়ায়। তার মন্ত্রী জোসে লোপেজ রেগা আর্জেন্টিনা অ্যান্টিকমিউনিস্ট অ্যালায়েন্স গঠন করেন, বিশ্বাস করা হয় অন্তত শত শত বিচারবহির্ভূত হত্যাকাণ্ড ও অপহরণ করেছে। পেরনের তৃতীয় স্ত্রী, মারিয়া এস্তেলা মার্টিনেজ, যিনি ইসাবেল পেরোন নামে পরিচিত, তার টিকিটে ভাইস প্রেসিডেন্ট নির্বাচিত হন এবং 1974 সালে তার মৃত্যুর পর রাষ্ট্রপতি হিসেবে তার স্থলাভিষিক্ত হন। রাজনৈতিক সহিংসতা কেবল তীব্র হয়, এবং তিনি <nowiki>১৯৭৬ আর্জেন্টিনার অভ্যুত্থান</nowiki> এ ক্ষমতাচ্যুত হয়, তারপরে জর্জ রাফায়েল ভিদেলা এর জান্তা এর অধীনে আরও মারাত্মক দমনের সময়কাল।
ইসাবেল মার্তিনেস দে পেরোন

মারিয়া এস্তেলা মার্তিনেস কার্তাস দে পেরোন (; জন্ম ৪ঠা ফেব্রুয়ারি, ১৯৩১), যিনি ইসাবেল মার্তিনেস দে পেরোন বা ইসাবেল পেরোন নামেও পরিচিত, ১৯৭৪ থেকে ১৯৭৬ খ্রিষ্টাব্দ পর্যন্ত আর্জেন্টিনার রাষ্ট্রপতি ছিলেন। তিনি আর্জেন্টিনার সাবেক রাষ্ট্রপতি হুয়ান পেরোনের তৃতীয় স্ত্রী ছিলেন।
হোর্হে রাফায়েল বিদেলা

হোর্হে রাফায়েল বিদেলা (২ আগস্ট ১৯২৫ - ১৭ মে ২০১৩) ১৯৭৬ থেকে ১৯৮১ সাল পর্যন্ত আর্জেন্টিনার একনায়ক রাষ্ট্রপতি ছিলেন। তিনি আর্জেন্টিনার সেনাবাহিনীর একজন বয়োজ্যেষ্ঠ অধিনায়ক ছিলেন।
আর্জেন্টিনা বনাম ইংল্যান্ড (১৯৮৬ ফিফা বিশ্বকাপ)

আর্জেন্টিনা বনাম ইংল্যান্ড ১৯৮৬ সালের ২২শে জুন মেক্সিকো শহরের এস্তাদিও আসতেকা স্টেডিয়ামে আর্জেন্টিনা ও ইংল্যান্ড-এর জাতীয় ফুটবল দলের মধ্যে অনুষ্ঠিত ১৯৮৬ ফিফা বিশ্বকাপ ফুটবল প্রতিযোগিতার কোয়ার্টার ফাইনাল ম্যাচ। খেলাটি আর্জেন্টিনা ও যুক্তরাজ্যের মধ্যে সংঘটিত ফকল্যান্ড যুদ্ধের চার বছর পর অনুষ্ঠিত হয়েছিল এবং ম্যাচটি আর্জেন্টিনা-ইংল্যান্ড ফুটবল দ্বৈরথে নতুন মাত্রা যোগ করেছিল। এটি এমন এক ম্যাচ ছিল যে ম্যাচে ফুটবল ইতিহাসের দুটি বিখ্যাত গোল হয়েছিল; দুটি গোলই করেছিলেন দিয়েগো মারাদোনা।
৫১ মিনিটে করা ম্যাচের প্রথম গোলটি “ঈশ্বরের হাতের গোল” নামে বিখ্যাত। মারাদোনা রেফারির অলক্ষ্যে তার হাত ব্যবহার করে গোলটি করেছিলেন। ১ম গোলের চার মিনিট পর মারাদোনা পাঁচ জন ইংরেজ রক্ষণভাগের খেলোয়াড় (পিটার বেয়ার্ড্‌স্‌লি, স্টিভ হজ, পিটার রেইড, টেরি বাচার ও টেরি ফেনউইক) এবং সবশেষে গোলরক্ষক পিটার শিলটনকে কাটিয়ে দ্বিতীয় গোলটি করেন। ২০০২ সালে ফিফা অনলাইনে ভোটের আয়োজন করলে এই ২য় গোলটি “শতাব্দীর সেরা গোল” হিসেবে নির্বাচিত হয়। আর্জেন্টিনা ম্যাচে ২-১ গোলে জয়লাভ করে এবং পশ্চিম জার্মানীকে হারিয়ে ১৯৮৬ বিশ্বকাপ চ্যাম্পিয়ন হওয়ার পথে আরেক ধাপ এগিয়ে যায়। মারাদোনা টুর্নামেন্টের সেরা খেলোয়াড় হিসেবে “স্বর্ণবল” এবং ইংল্যান্ডের গ্যারি লিনেকার টুর্নামেন্টের সর্বোচ্চ গোলদাতা হিসেবে “স্বর্ণবুট” জিতেন।
বিট্রিশ প্রবাসীরা উনিশ শতকের দিকে আর্জেন্টিনায় ফুটবলের প্রচলন শুরু করেন। যাহোক, ইংল্যান্ড এবং আর্জেন্টিনা জাতীয় ফুটবল দলের মধ্যে বিদ্যমান দ্বৈরত ১৯৬৬ ফিফা বিশ্বকাপ থেকেই শুরু হয়। ওয়েম্বলি স্টেডিয়ামে, ইংল্যান্ড জাতীয় দলের হোম ভেন্যু, অনুষ্ঠিত কোয়ার্টার ফাইনাল ম্যাচের সময়, আর্জেন্টিনার অধিনায়ক অ্যান্টোনিও রাটিন অতিরিক্ত ফা্উল করায় রেফারি তাকে মাঠ থেকে বের করে দেন ,ফলে রাটিন খুব রেগে যায় এবং তিনি মনে করেছিলেন, জার্মার রেফারী রুডলফ ক্রেইটলেইন, যিনি স্পেনীশ বলতে যানেন না, ইংল্যান্ডের হয়ে কাজ করছিলেন এবং ইংল্যান্ডের সমর্থকদের উপস্থিতিতে তিনি স্টেডিয়ামের রাজকীয় কার্পেট উপড়ের ফেলেন। এই ঘটনার জের ধরে ইংল্যান্ডের ম্যানেজার আল্ফ রামসেই আর্জেন্টাইনদেরকে “জন্তু” বলে সম্বোধন করেন, এই মন্তব্যকে আর্জেন্টাইনরা বর্ণবাদী মন্তব্য হিসেবে আখ্যা দিয়েছিল।
মূল আয়োজক কলম্বিয়া টুর্নামেন্ট আয়োজন করতে নিজেদের অযোগ্য ঘোষণা করলে, মেক্সিকোতে ১৯৮৬ ফিফা বিশ্বকাপ অনুষ্ঠিত হয়।
হাইকোর্ট বিভাগ

হাইকোর্ট বিভাগ বা উচ্চ আদালত বিভাগ হল বাংলাদেশের সর্বোচ্চ আদালত সুপ্রীম কোর্টের নিম্ন বিভাগ (উচ্চ বিভাগ হল আপীল বিভাগ)। এ বিভাগ প্রধান বিচারপতি ও হাইকোর্ট বিভাগের অন্যান্য বিচারপতিদের নিয়ে গঠিত। 
হাইকোর্ট বিভাগ মূল বিচারকার্য পর্যালোচনার ক্ষমতা রাখে এবং দেওয়ানি ও ফৌজদারি উভয় বিষয়ে আপীল শুনানী করতে পারে। 
১৯৪৭ সালে ভারত ও পাকিস্তান বিভক্ত হওয়ার পর পাকিস্তান (প্রাদেশিক সংবিধান) আদেশ ১৯৪৭ অনুযায়ী ঢাকায় আপীল, সিভিল ও মূল বিচার বিভাগ সহ আলাদা হাইকোর্ট গঠিত হয়, যা ঢাকা হাইকোর্ট নামে পরিচিত ছিল।
১৯৭১ সালে পূর্ব পাকিস্তান থেকে গণপ্রজাতন্ত্রী বাংলাদেশ স্বাধীন হয়। ১৯৭২ সালের ৯ জানুয়ারি বাংলাদেশ সুপ্রিম কোর্ট আইন পাশ হয়েছিল। আইনে ঘোষিত আছে যে, বাংলাদেশের সুপ্রিম কোর্ট আপীল বিভাগ ও হাইকোর্ট বিভাগ নিয়ে গঠিত হবে। ঢাকা হাইকোর্ট ভেঙে হাইকোর্ট বিভাগ গঠিত হয়েছিল এবং পাকিস্তান সুপ্রিম কোর্ট নিয়ে আপীল বিভাগ গঠিত হয়েছিল। 
বাংলাদেশের সংবিধানের ১০১ ধারায় হাইকোর্টের এখতিয়ার বর্ণিত আছে। হাইকোর্ট বিভাগ মূল মামলা, আপীল ও অন্যান্য বিচারকার্য সম্পাদন করবে। এছাড়াও, বাংলাদেশের সংবিধানের আর্টিকেল ১০২ এর অধীনে রিট আবেদন এবং কোম্পানী এবং সেনাবিভাগ বিষয় হিসেবে নির্দিষ্ট সীমিত ক্ষেত্রে মূল এখতিয়ার আছে।
মেরিক প্রিঙ্গল

মেরিক ওয়েন প্রিঙ্গল (; জন্ম: ২২ জুন, ১৯৬৬) ইস্টার্ন কেপের অ্যাডিলেডে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার ও কোচ। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে দক্ষিণ আফ্রিকার পক্ষে চারটি টেস্ট ও সতেরোটি একদিনের আন্তর্জাতিকে সপ্রতিভ অংশগ্রহণ ছিল তার।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও ফ্রি স্টেটের প্রতিনিধিত্ব করেছেন। এছাড়াও, ইংরেজ কাউন্টি ক্রিকেটে সাসেক্স ও মেরিলেবোন ক্রিকেট ক্লাবের পক্ষে খেলেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন মেরিক প্রিঙ্গল।
দক্ষিণ আফ্রিকার কিংসউড কলেজে পড়াশোনা করেছেন মেরিক প্রিঙ্গল। বিদ্যালয় পর্যায়েই খেলার সাথে জড়িত হয়ে পড়েন। ১৯৮৩ সালে দক্ষিণ আফ্রিকার বিদ্যালয়ের ছাত্রদের নিয়ে গঠিত আলবাট্রসেস দলের সদস্যরূপে ইংল্যান্ড গমন করেছিলেন। ঐ দলটিতে বর্ষসেরা ক্রিকেটার মার্ক রাশমেয়ার, ডেভ রান্ডল, ডেভ কালাহান, ড্যারিল কালিনান ও সালিয়েগ ন্যাকারডিয়েনের ন্যায় তারকা খেলোয়াড়ের অংশগ্রহণ ছিল।
১৯৮৪ সালে ম্যাট্রিকুলেশন ডিগ্রী লাভ করেন। এর পরপরই প্রাদেশিক দলসহ ইংরেজ কাউন্টি ক্রিকেটে অংশ নেন।
অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপে স্বাগতিক অস্ট্রেলিয়ার বিপক্ষে ওডিআই অভিষেক ঘটে মেরিক প্রিঙ্গলের। ঐ প্রতিযোগিতায় নিজস্ব সেরা বোলিং পরিসংখ্যান গড়েন। ওয়েস্ট ইন্ডিজের বিপক্ষে ৪/১১ লাভ করেন ও ম্যান অব দ্য ম্যাচের পুরস্কার পান।
১৯৯২ সালের শেষদিকে ওয়েস্ট ইন্ডিজ সফরে দক্ষিণ আফ্রিকার পক্ষে টেস্ট অভিষেক ঘটে মেরিক প্রিঙ্গলের। বর্ণবাদবৈষম্যের অবসানের পর প্রথম টেস্টটি অনুষ্ঠিত হয়েছিল। খেলায় প্রিঙ্গল ২/১০৫ লাভ করেন।
নিজদেশে ভারতের বিপক্ষে পরবর্তী সিরিজে অংশ নেন তিনি। তন্মধ্যে, জোহেন্সবার্গে অনুষ্ঠিত দ্বিতীয় টেস্টের দ্বিতীয় দিনে ব্যাটিংকালে ভারতীয় ফাস্ট বোলার জাভাগাল শ্রীনাথের মারাত্মক বাউন্সারে চোখে ভীষণ আঘাত পান। ফলশ্রুতিতে তাকে স্ট্রেচারে করে মাঠ ছেড়ে চলে আসাসহ রিটায়ার্ড হার্ট হতে হয়। এরফলে ১৯৯৫ সাল পর্যন্ত খেলতে পারেননি তিনি। এরপর ইংল্যান্ডের বিপক্ষে সর্বশেষ টেস্টে অংশ নেন।
১৯৯৬ সালে আন্তর্জাতিক ক্রিকেট অঙ্গন থেকে নিজের অবসরের কথা ঘোষণা করেন তিনি। এসময় তিনি চার টেস্ট ও ১৭টি একদিনের আন্তর্জাতিকে অংশ নিয়েছিলেন।
ক্রিকেট থেকে অবসর নেয়ার পর কোচিংয়ের দিকে ঝুঁকে পড়েন। হল্যান্ড ও নামিবিয়ায় কোচের দায়িত্ব পালনের পর জয়পুর ক্রিকেট একাডেমির কোচিং পরিচালক হিসেবে মনোনীত হন।
৫ ডিসেম্বর, ২০১১ তারিখে রাজস্থানের বোলিং কোচের দায়িত্ব পালন করেন। এরপর ২০১২-১৩ মৌসুমে পূর্ণাঙ্গকালীন দায়িত্ব লাভ করেন মেরিক প্রিঙ্গল। বর্তমানে তিনি ক্রিকেট বিশ্বে যে-কোন ধরনের ক্রিকেটে পরামর্শদাতা হিসেবে কাজ করছেন। এছাড়াও, ফ্রিল্যান্সিং টিভি সম্প্রচারকারী, ধারাভাষ্যকার ও স্টুডিওতে আমন্ত্রিত অতিথি হিসেবে অংশ নিচ্ছেন।
২০০৯ সালে কাকাতো ভাই গ্র্যান্ট প্রিঙ্গলের সাথে প্রিঙ্গল স্পোর্টস এন্ড এডুকেশন ফাউন্ডেশন গঠন করেন। সুবিধাবঞ্চিত শিশুদেরকে শিক্ষাদানের পাশাপাশি ক্রীড়ায় প্রশিক্ষণ প্রদানে ফাউন্ডেশন কাজ করে যাচ্ছে। এছাড়াও ফাউন্ডেশনে কোচিং ক্লিনিক, ক্লাব ও বিদ্যালয়ের উন্নয়নসহ ভারতের ন্যায় বিভিন্ন দেশের সাথে আন্তর্জাতিক বৃত্তি বিনিময় কর্মসূচী প্রদান করছে।
ব্যক্তিগত জীবনে বিবাহিত তিনি। তার এক সন্তান রয়েছে।
গোয়ালপোখর বিধানসভা কেন্দ্র

গোয়ালপোখর (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩০ নং গোয়ালপোখর বিধানসভা কেন্দ্রটি গোয়ালপোখর সিডি ব্লক এর অন্তর্গত।
গোয়ালপোখর বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের এমডি. গুলাম রব্বানী তার নিকটতম প্রতিদ্বন্দ্বী এআইএফবি'র সাইফুর রহমানকে পরাজিত করেন।
কংগ্রেসের বিধায়ক দীপা দাসমুন্সী পদত্যাগ করলে গোয়ালপোখর বিধানসভা কেন্দ্রে উপনির্বাচন হয়। রায়গঞ্জের এমপি হিসাবে নির্বাচিত হয়েছিলেন। তার ফলস্বরূপ, ফরওয়ার্ড ব্লকের আলী ইমরান রামজ কংগ্রেসের এমডি. গুলাম রব্বানীকে পরাজিত করেন প্রায় ১৫ হাজার ভোটের ব্যবধানে জয়ী হন।
২০০৬ সালের বিধানসভা নির্বাচন, কংগ্রেসের দীপা দাসমুন্সী ফরওয়ার্ড ব্লকের হাফিজ আলম সাইরানিকে পরাজিত করেন। ২০০১ সালে ফরওয়ার্ড ব্লকের হাফিজ আলম সাইরানি কংগ্রেসের দীপা দাসমুন্সি পরাজিত করেন এবং ১৯৯৬ সালে কংগ্রেসের এমডি. মোস্তফা পরাজিত করেন। ১৯৯১ এবং ১৯৮৭ সালে ফরওয়ার্ড ব্লকের এমডি. রমজান আলী কংগ্রেসের নিজামুদ্দিন আহমেদকে পরাজিত করেন। ১৯৮২ এবং ১৯৭৭ সালে বিজেপি/নির্দলের পূর্নমাল চাঁদ মহেশ্বরীকে পরাজিত করেন।
১৯৭২ এবং ১৯৭১ সালে কংগ্রেসের শেখ শরফাত হোসেন জয়ী হন। ১৯৬৯ এবং ১৯৬৭ সালে পিএসপি-এর মোহাম্মদ সলিমুদ্দিন জয়লাভ করেন। ১৯৬২ সালে পিএসপি'র মোহাম্মদ হায়াত আলী জয়ী হন। কংগ্রেসের মুজাফফর হোসেন ১৯৫৭ সালে জয়ী হন। এর আগে গোয়ালপোখর কেন্দ্র ছিল না।
দীপিকা পাড়ুকোন অভিনীত চলচ্চিত্রের তালিকা

দীপিকা পাড়ুকোন একজন ভারতীয় অভিনেত্রী যিনি প্রধানত হিন্দি চলচ্চিত্রে অভিনয় করে থাকে। ২০০৫ সালে হিমেশ রেশমীয়ার সঙ্গীত ভিডিও "নাম হ্যায় তেরা" এ তার প্রথম দেখা যায়। "ঐশ্বর্যা" কন্নড় চলচ্চিত্রে নামমাত্র চরিত্রে ২০০৬ সালে প্রথম অভিনয় করেন। পরবর্তীতে ২০০৭ সালে তার প্রথম বলিউড ব্লকবাস্টার চলচ্চিত্র "ওম শান্তি ওম" মুক্তি পায় যেখানে তিনি দ্বৈত চরিত্রে অভিনয় করেন এবং ফিল্মফেয়ার শ্রেষ্ঠ নারী অভিষেক পুরস্কার লাভ করেন। ২০০৮ সালে তাঁর একমাত্র চলচ্চিত্রের চরিত্রটি ছিল "বাচনা অ্যায় হাসিনো"-এর মধ্যে রণবীর কাপুরের প্রেমের আগ্রহের হিসাবে।
২০০৯-এর প্রথম চলচ্চিত্র মুক্তি পায় অক্ষয় কুমারের বিপরীতে কুংফু হাস্যরসাত্মক চাঁদনী চৌক টু চায়না, বক্স অফিসে ব্যর্থ হিসাবে প্রমাণিত হয়। তবে তার পরবর্তী ছবি ইমতিয়াজ আলীর প্রণয়ধর্মী "লাভ আজ কাল" বিশ্বব্যাপী ₹১.২ বিলিয়ন (ইউএস$১৭ মিলিয়ন) উপার্জন করে এবং ফিল্মফেয়ারে তাকে দ্বিতীয় বারের জন্য শ্রেষ্ঠ অভিনেত্রীর মনোনয়ন এনে দেয়। ২০১০ সালে দীপিকা পাড়ুকোনের পাঁচটি চলচ্চিত্র মুক্তি পায়। হাস্যরসাত্মক ছবি "হাউসফুল" ছিল বাণিজ্যিক সাফল্য, যদিও তার অন্য চারটি মুক্তি বক্স অফিসে ব্যর্থ হয়। তার ২০১১ সালের মুক্তিপ্রাপ্ত দুটি চলচ্চিত্র- "আরাকশন" এবং হাস্যরসাত্মক ছবি "দেশী বয়েজের" সাথেও দুর্বলভাবে গৃহীত ছায়াছবিগুলির ধারাবাহিকতা অব্যাহত ছিল। ২০১২ সালের হোমি আডাজানিয়ার বক্স অফিস সফল "ককটেল" ছবিতে একজন আবেগপ্রবণ পার্টি-মেয়ের প্রশংসিত চরিত্রে অভিনয় পাড়ুকোনের কর্মজীবনের সন্ধিক্ষণ হিসেবে চিহ্নিত হয়, যা তাকে সমালোচকদের কর্তৃক প্রশংসা অর্জনের পাশাপাশি বিভিন্ন পুরস্কার সমারোহ অনুষ্ঠানে শ্রেষ্ঠ অভিনেত্রীর জন্য মনোনয়ন এনে দেয়।
তিনি কমেডি "ইয়ে যাবানি ইয়ে দিওয়ানি" (২০১৩), "চেন্নাই এক্সপ্রেস" (২০১৩) এবং "হ্যাপি নিউ ইয়ার" (২০১৪) চলচ্চিত্রে সাফল্যের সাথে অভিনয় করেন যা সর্বোচ্চ-আয়কারী বলিউড চলচ্চিত্রের তালিকায় স্থান নেয়। তিনি ট্র্যাজেডি "গোলিয়োঁ কী রাসলীলা রাম-লীলা" (২০১৩) চলচ্চিত্রে অভিনয়ের জন্য প্রশংসা লাভ করেন এবং শ্রেষ্ঠ অভিনেত্রীর জন্য ফিল্মফেয়ার পুরস্কার লাভ করেন। ২০১৫ সালে, তার কমেডি-নাট্য চলচ্চিত্র "পিকু" মুক্তি পায়, একই সালের ১৮ ডিসেম্বর মুক্তিপ্রাপ্ত ঐতিহাসিক ছবি বাজীরাও মস্তানিতে তিনি মস্তানি চরিত্রে দারুণ অভিনয় করেছেন। দীপিকা পাড়ুকোনের প্রথম অভিনীত হলিউড চলচ্চিত্র হল- (২০১৭) - বিশ্বব্যাপী ৩৪৫ মিলিয়ন মার্কিন ডলারেরও বেশি আয় করে। ২০১৬ সালে বানশালী-এর ₹৫.৪৫ বিলিয়ন (৮৩ মিলিয়ন মার্কিন ডলার) অর্থায়নে নির্মিত পদ্মাবত চলচ্চিত্রে পদ্মাবতীর ভূমিকায় অভিনয় করেছিলেন।
গান্ধী স্পোর্টস কমপ্লেক্স মাঠ

গান্ধী স্টেডিয়াম () বা বার্লটন পার্ক বা বিএস বেদি স্টেডিয়াম ভারতের পাঞ্জাবের জালান্দার শহরে অবস্থিত একটি স্টেডিয়াম এবং ইট সাধারণত ক্রিকেট ম্যাচের জন্য ব্যবহৃত হয়ে থাকে। ১৯ আগস্ট ২০১৭ পর্যন্ত, এই স্টেডিয়ামে একটি টেস্ট ও ৩ ওডিআই ম্যাচ অনুষ্ঠিত হয়।
স্টেডিয়ামটিতে নিন্মোক্ত ওডিআইম্যাচগুলো অনুষ্ঠিত হয়।
ম্যাচ পরিসংখ্যান:
জ্যোতিরিন্দ্র মৈত্র

জ্যোতিরিন্দ্রনাথ মৈত্র (নভেম্বর ১১, ১৯১১ - অক্টোবর ২৬, ১৯৭৭; বঙ্গাব্দ অগ্রহায়ণ ৪, ১৩১৮ - কার্তিক ১১, ১৩৮৪) ছিলেন বিংশ শতাব্দীর অন্যতম প্রধান আধুনিক বাঙালি কবি, লেখক, গায়ক। তিনি বাংলা কাব্যে আধুনিকতার পথিকৃতদের মধ্যে অন্যতম।
তিনি বাংলার একজন প্রখ্যাত কবি ও গায়ক। তিনি অনেক উদ্দীপনামূলক দেশপ্রেমের গান লিখে বিখ্যাত হয়েছেন। সংগীতের শিক্ষক হিসেবেও তিনি খ্যাতিমান। তিনি একাধারে অনেক কাজ করে গেছেন। প্রবাদ-প্রতিম ঋত্বিক ঘটক এর ছবি 'মেঘে ঢাকা তারাʼ র তিনিই ছিলেন সংগীত পরিচালক। মনফকিরা এর প্রকাশিত বই 'জ্যোতিরিন্দ্র মৈত্র লিখন সমগ্র ১ এর মুখবন্ধ থেকেই তার সম্বন্ধে লেখা তুলে। তার বিখ্যাত প্রবন্ধ ও কবিতাগুলির মধ্যে বটুকদা ও ঘাসফুল বেশি পরিচিত।
ভারতের কমিউনিস্ট পার্টির প্রযত্নে বিশ শতকের তিরিশের দশকের শেষে ভারতীয় সংস্কৃতিতে গণচেতনার বিকাশ সৃষ্টিশীল কিছু মানুষজনকে ভিন্ন এক জীবনভাবনায় প্রাণিত করেছিল। আর তার জেরেই গণজীবনের বিভিন্ন স্তরকে বহুমাত্রিক আলোয় ও সফলতায় তারা প্রকাশ করতে পেরেছিলেন। আজও তা আমাদের হৃদয়। মন ও চেতনাকে ছুয়ে যায়। তাদের মধ্যে অনেকে আজ আর জীবিত নেই, শরীরী মৃত্যুর আগেই অনেকের মৃত্যু । হয়েছিল মনেরঅনেকে। থেমে গিয়েছিলেন অবসাদে। যে গুটিকয়েক মানুষ কোন দিন থামেন নি, মন যাদের বরাবর সজাগ ও সচেতন ছিল, ঐ বিশ্বাসে ও অনুভবে। যাঁরা জীবনের সঙ্গে জড়িয়ে নিয়েছিলেন তাদের কৃত্যআমৃত্যু যাঁরা পথ হেঁটেছেন, হেঁটেছেন মাথা উঁচু করে জ্যোতিরিন্দ্রনাথ মৈত্র তাদের একজন।
তিনি ১৯৭৭ সালের ২৬শে অক্টোবর মৃত্যুবরণ করেন।
আলি গাবর

আলি গাবর গাবর মোসাদ (; জন্ম: ১ জানুয়ারি ১৯৮৯) হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক হতে ইংরেজ ক্লাব ওয়েস্ট ব্রমউইচ আলবিয়নে ধারে এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
জামালেক
মিশর
আহমেদ এলমোহামাদি

আহমেদ এইসা এলমোহামাদি আব্দেল ফাত্তাহ (; জন্ম: ৯ সেপ্টেম্বর ১৯৮৭) হলেন একজন মিশরীয় পেশাদার ফুটবলার, যিনি ইএফএল চ্যাম্পিয়নশিপ ক্লাব অ্যাস্টন ভিলা এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
হাল সিটি
মিশর
ব্যক্তিগত
ওমর গাবের

ওমর মাহমুদ গাবের (; জন্ম: ৩০ জানুয়ারি ১৯৯২) হলেন একজন মিশরীয় পেশাদার ফুটবলার, যিনি মেজর লিগ সকারের ক্লাব লস অ্যাঞ্জেলেস এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
বাসেল
অন্ত্যোদয় এক্সপ্রেস

অন্তোদয় এক্সপ্রেস একটি ভারতীয় ট্রেন। এই ট্রেনে কোন সংরক্ষিত কামরা থাকে না। সব কামরাই অসংরক্ষিত। যদিও সুযোগ-সুবিধা সংরক্ষিত কামরার মতোই পাওয়া যাবে। মূলত নিম্নবিত্ত মানুষের কথা ভেবেই এই ট্রেনগুলি চালু করা হয়েছে। ২০১৬ সালের রেল বাজেটে এই অন্তোদয় এক্সপ্রেস চালু করার ঘোষণা করা হয়।
এই ট্রেনগুলি নকশা করেছে ভারতীয় রেল। যাত্রী নিরাপত্তা অনেকটা নিশ্চিত করতে, অন্তোদয় এক্সপ্রেসে এলএইবি কোচ থাকে না। অসংরক্ষিত ট্রেন হলেও প্রতিটি বগির মধ্যে পানি শোধন, পর্যাপ্ত সংখ্যক মোবাইল চার্জিং পয়েন্ট, এলইডি বাতি, বায়ো টয়লেট এবং মালপত্র রাখার জায়গা রয়েছে। মাল রাখার জায়গায় গদি লাগানো থাকায় প্রয়োজনে সেখানেও বসতে পারেন যাত্রীরা।
অন্তোদয় এক্সপ্রেস ট্রেনগুলি হল সম্পূর্ণ অসংরক্ষিত এক্সপ্রেস ট্রেনগুলির দ্বিতীয় প্রজন্ম। প্রথম প্রজন্মের ট্রেনগুলি ছিল জনসাধারণ এক্সপ্রেস এক্সপ্রেস। কিছু জনসাধারণ ট্রেনকে অন্তোদয় এক্সপ্রেস ট্রেনেও রূপান্তরিত করা হয়েছে।
৪ মার্চ ২০১৭ সালে প্রথম অন্তোদয় এক্সপ্রেস ট্রেনসেবা চালু হয়। হাওড়া-এর্নাকুলামের মাঝে চলাচলকারী প্রথম অন্তোদয় এক্সপ্রেস ট্রেনসেবার উদ্বোধন করেন প্রাক্তন রেলমন্ত্রী সুরেশ প্রভু। পরে অন্তোদয় এক্সপ্রেস ট্রেনসেবা ভারতের আরও বিভিন্ন শহরে চালু হয়।
স্যাম মরসি

সামি সাঈদ মরসি (জন্ম: ১০ সেপ্টেম্বর ১৯৯১) হলেন একজন মিশরীয় পেশাদার ফুটবলার, যিনি ইএফএল চ্যাম্পিয়নশিপ ক্লাব উইগান অ্যাটলেটিকো এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি উইগান অ্যাটলেটিকোর অধিনায়কের দায়িত্ব পালন করেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
পোর্ট ভালে
চেস্টারফিল্ড
উইগান অ্যাটলেটিকো
ব্যক্তিগত
জিৎ অভিনীত চলচ্চিত্রের তালিকা

জিৎ একজন ভারতীয় অভিনেতা, প্রযোজক এবং টেলিভিশন উপস্থাপক। ১৯৯৩ সালে তিনি মডেলিং এর মাধ্যমে ক্যারিয়ার শুরু করেন । তার প্রথম অভিনয়ের দায়িত্ব ছিল বিষ্ণু পালচৌধুরী পরিচালিত বাংলা টিভি ধারাবাহিক বিষবৃক্ষ (১৯৯৪-৯৫) । তিনি একটি তেলুগু চলচ্চিত্র চান্দু (২০০১) দিয়ে বড় পর্দায় আত্মপ্রকাশ করেন। তার প্রথম সাফল্য ২০০২ সালে প্রিয়াঙ্কা ত্রিবেদীর বিপরীতে হরনাথ চক্রবর্তী পরিচালিত সাথী চলচ্চিত্রের মাধ্যমে, এর জন্য তিনি বেঙ্গল ফিল্ম জার্নালিস্টস অ্যাসোসিয়েশন - সবচেয়ে প্রতিশ্রুতিশীল অভিনেতার পুরস্কার এবং শ্রেষ্ঠ অভিনেতার জন্য আনন্দলোক পুরস্কার জিতেছিলেন।
এই প্রাথমিক সাফল্যের পরে নাটের গুরু, সঙ্গি, বন্ধন এবং যুদ্ধ সহ অন্যান্য সমালোচনামূলক এবং বাণিজ্যিক সাফল্যগুলি পেতে থাকেন। যদিও তিনি রোমান্টিক চরিত্রে অভিনয় শুরু করেন, ক্রমশ তিনি একজন অ্যাকশন হিরো হিসেবে আত্মপ্রকাশ করেন। ২০০৫ সালে থামস্‌ আপ-এর এক বিজ্ঞাপনে অভিনয় করে তিনি আরো সুপরিচিত হন। ২০১২ সালে তিনি একজন অসফল প্রযোজক হিসেবে সমাদৃত হন, তার অভিনীত ১০০% লাভ ছবিতে প্রযোজনার মাধ্যমে। তার পরের ছবি আওয়ারা। ২০১৩ সালে শ্রাবন্তীর বিপরীতে অভিনীত দিওয়ানা এবং শুভশ্রী গাঙ্গুলীর বিপরীতে অভিনীত বস ছবি বেশ উল্লেখযোগ্য। বস ছবিটি ২০১২ সালে মুক্তিপ্রাপ্ত মহেশ বাবুর অভিনীত ব্লকবাস্টার তেলুগু ছবি বিজন্যাসম্যান ছবির পুনর্নির্মাণ। এই ছবিটি বাবা যাদব- এর পরিচালনা ও রিলায়েন্স এন্টারটেইনমেন্ট- এর প্রযোজনায় মুক্তি পায়।
জিৎ -এর চলচ্চিত্র প্রযোজনা সংস্থা "জিৎ ফিল্মওয়ার্কস"/"গ্রাসরুট এন্টারটেইনমেন্ট" ব্যানার দ্বারা পরিচিত।
যোগাসনের তালিকা

যোগ অভ্যাস করার জন্য যে ভঙ্গিমায় শরীরকে রাখলে শরীর স্থির থাকে অথচ কোনোরূপ কষ্টের কারণ ঘটে না, তাকে যোগাসন বা আসন বলে। সংক্ষেপে স্থির ও সুখজনকভাবে অবস্থান করার নামই আসন।
পাতঞ্জল যোগদর্শনে বিবৃত অষ্টাঙ্গযোগে আসনের স্থান তৃতীয় এবং গোরক্ষনাথাদি দ্বারা প্রবর্তিত ষড়ঙ্গযোগে প্রথম। চিত্তের স্থিরতা, শরীর এবং তার অঙ্গসমূহের দৃঢ়তা ও শারীরিক আরামপ্রদানের জন্য এই ক্রিয়ার বিধান আছে।
আহমেদ ফাতহি

আহমেদ ফাতহি (; মাঝে মাঝে শুধু ফাতহি উচ্চারন করা হয়, জন্ম: ১০ নভেম্বর ১৯৮৪) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লিগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।